CELEX: 62020TN0456
Language: et
Date: 2020-07-16 00:00:00
Title: Kohtuasi T-456/20: 16. juulil 2020 esitatud hagi – LA versus komisjon

31.8.2020   
            
            
               ET
            
            
               Euroopa Liidu Teataja
            
            
               C 287/43
            
         
      16. juulil 2020 esitatud hagi – LA versus komisjon
      (Kohtuasi T-456/20)
      (2020/C 287/63)
      Kohtumenetluse keel: itaalia
      
         Pooled
      
      
         Hageja: LA (esindaja: advokaat M. Velardo)
      
         Kostja: Euroopa Komisjon
      
         Nõuded
      
      Hageja palub Üldkohtul tühistada järgmised aktid:
      
                  —
               
               
                  20. juuni 2019. aasta otsus, millega hagejat ei arvatud nende kandidaatide nimekirja, kes võivad osaleda hindamiskeskuse juures toimuvas konkursi EPSO/AD/371/19 järgmises etapis;
               
            
                  —
               
               
                  24. septembri 2019. aasta otsus, millega jäeti rahuldamata hageja esitatud uuesti läbivaatamise taotlus;
               
            
                  —
               
               
                  6. aprilli 2020. aasta otsus, millega jäeti rahuldamata personalieeskirjade artikli 90 lõike 2 alusel esitatud kaebus;
               
            Lisaks sellele palutakse mõista kohtukulud välja komisjonilt.
      
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on tehtud ilmselge hindamisviga.
                  
                              —
                           
                           
                              Sellega seoses viidatakse konkursiteate rikkumisele (personalieeskirjade III lisa artikli 5 esimene lõik), sest konkursikomisjon ei võtnud arvesse tema kutsealast kvalifikatsiooni, minnes selgelt vastuollu konkursiteates märgituga ja konkursi edukalt läbijatele määratavate ülesannetega.
                           
                        
            
                  2.
               
               
                  Teine väide, et on rikutud võrdsuse põhimõtet.
                  
                              —
                           
                           
                              Sellega seoses väidetakse, et konkursikomisjon ei pidanud Talent Screeneri etapis kinni konkursiteates nimetatud hindamiskriteeriumidest, mistõttu ei tagatud kandidaatide võrdset kohtlemist.
                           
                        
            
                  3.
               
               
                  Kolmas väide, et on rikutud põhjendamiskohustust ja sellega seonduvat menetlusosaliste võrdsuse põhimõtet (põhiõiguste harta artikkel 47).
                  
                              —
                           
                           
                              Hageja heidab sellega seoses ette vaidlustatud otsuste sisulist põhjendamatust, millega kaasnesid tagajärjed tema kaitseõigustele ja menetlusosaliste võrdsusele.
                           
                        
            
                  4.
               
               
                  Neljas väide, millega esitatakse ELTL artikli 277 alusel konkursiteate õigusvastasuse vastuväide.
                  
                              —
                           
                           
                              Sellega seoses väidetakse, et vastuolus personalieeskirjade III lisa artikli 1 punktiga e, mille kohaselt ametisse nimetav asutus või ametiisik määrab kindlaks konkursi liigi, laadi ja hindamissüsteemi, kehtestas käesolevas asjas weighting factors’id konkursikomisjon, samas kui kõnealuse sätte kohaselt oli vastav pädevus ametisse nimetaval asutusel või ametiisikul.